data.title: Espot nomena el primer gabinet paritari de la història d'Andorra
data.context:   El recentment proclamat cap de govern d'Andorra, Xavier Espot, ha tancat el seu gabinet de ministres, que destaca per la seva paritat, la primera vegada que s'aconsegueix en la història del Principat. La vuitena legislatura democràtica tindrà sis ministres homes i sis dones repartits entre Demòcrates (DA), Liberals d'Andorra (L'A) i Ciutadans Compromesos (CC), les tres forces que van pactar la governabilitat. El número 2 d'Espot serà Jordi Gallardo, cap de L'A i que assumirà el ministeri de Presidència, Economia i Empresa; i Èric Jover (DA), fins ara ministre d'Educació, assumirà la cartera de Finances i també serà el portaveu de l'executiu. El ministeri d'Educació i Ensenyament Superior ha estat assignat a Ester Vilarrubla (DA), fins ara directora de l'Escola Andorrana; el de Salut al ja ex-director assistencial de l'Hospital Nostra Senyora de Meritxell, Joan Martínez Benazet (DA), i el de Cultura i Esports a l'advocada Sílvia Riva (DA). Maria Ubach (DA) repeteix com a ministra d'Afers Exteriors, igual que Jordi Torres (DA), que continuarà dirigint Ordenació Territorial, i Sílvia Calvó (DA), que seguirà a Medi Ambient, Agricultura i Sostenibilitat. A més de Presidència, L'A es queda amb Assumptes Socials, Habitatge i Joventut, que encapçalarà Víctor Filloy; Turisme, que encapçalarà Verònica Canals (fins ara directora general de Saetde, societat que gestiona les estacions del Pas de la Casa-Grau Roig); i Funció Pública i Reforma de l'Administració, que assumeix Judith Pallarés.
data.text: sis
data.id: P_1016_C_1016_Q1
data.question: Quantes ministres dones hi haurà en la vuitena legislatura democràtica?
data.text: Saetde
data.id: P_1016_C_1016_Q2
data.question: Quina societat gestiona les estacions del Pas de la Casa-Grau Roig?
data.text: Jordi Gallardo
data.id: P_1016_C_1016_Q3
data.question: Qui es farà càrrec del ministeri de Presidència, Economia i Empresa?